L 212/42 Den Europæiske Unions Tidende 15.8.2009 DIREKTIVER KOMMISSIONEN DIREKTIV 2009/106/EF af 14. august 2009 om ændring af Rådets direktiv 2001/112/EF om frugtsaft og visse lignende produkter bestemt til konsum KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2001/112/EF af 20. december 2001 om frugtsaft og visse lignende produkter bestemt til konsum (), særlig artikel 7, og ud fra følgende betragtninger: (1) — For at øge de frie bevægelser for frugtsaft og visse lignende produkter inden for Fællesskabet har direktiv 2001/112/EF fastsat særlige bestemmelser vedrørende fremstilling, sammensætning og mærkning af de pågæl- dende produkter. Disse regler bør tilpasses til den tekniske udvikling og tage hensyn til udviklingen i de relevante internationale standarder, specielt Codex- standarden for frugtsafter og frugtnektar (Codex Stan 247-2005), der blev vedtaget af Codex Alimentarius- Kommissionen på dens 28. samling den 4.-9. juli 2005, og AIJNs (European Fruit Juice Association) kodeks. (2) — Denne Codex-standard fastsætter specielt kvalitetsfaktorer og mærkningsforskrifter for frugtsaft og visse lignende produkter. AIJN-kodeksen fastsætter også kvalitetsfak- torer for frugtsaft fremstillet af koncentrat, og den anvendes internationalt som en referencestandard for selvregulering i frugtsaftindustrien. Direktiv 2001/112/EF bør så vidt muligt bringes på linje med disse standarder. (3) Denne Codex-standard fastsætter, at det produkt, der fremstilles ved rekonstituering af koncentreret frugtsaft, beskrives som »frugtsaft fremstillet af koncentrat«. Den tilsvarende mærkningsforskrift på EF-niveau bør også indeholde disse internationalt anerkendte termer. For at sikre en ensartet mærkning i alle medlemsstater er det nødvendigt at ændre forskellige sprogversioner, således at de bliver i overensstemmelse med affattelsen i Codex. (1) EFT L 10 af 12.1.2002, s. 58. (4) — Denne Codex-standard og AIJN-kodeksen fastsætter også minimums-Brix-værdier for en liste med frugtsaft frem- stillet af koncentrat. Da disse værdier letter testning for minimumskvalitetskrav, bør der tages hensyn til dem, for så vidt som de svarer til de referenceværdier, der anvendes i Fællesskabet. (5) — Direktiv 2001/112/EF bør ændres i overensstemmelse hermed. (6) — Foranstaltningerne i dette direktiv er i overensstemmelse med udtalelse fra Den Stående Komité for Fødevare- kæden og Dyresundhed — UDSTEDT FØLGENDE DIREKTIV: Artikel 1 I direktiv 2001/112/EF foretages følgende ændringer: 1) I artikel 3, nr. 6), ændres ordene »fremstillet af koncentreret frugtsaft« og »delvis fremstillet af koncentreret frugtsaft« til henholdsvis »fra koncentrat« og »delvis fra koncentrat«. 2) Bilag I, del I (definitioner), punkt 1, litra b), andet afsnit, affattes således: »Det således opnåede produkt skal udvise organoleptiske og analytiske karakteristika, der mindst svarer til en gennem- snitssafttype fremstillet af frugter af samme art i overens- stemmelse med litra a). Minimums-Brix-niveauerne for frugt- saft fremstillet af koncentrat er angivet i bilag V.« 3) Teksten i bilaget til nærværende direktiv tilføjes som bilag V. Artikel 2 Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. januar 2011. De tilsender straks Kommissionen disse bestemmelser.